બાઇબલ ખરેખર ઇશ્વરનું વચન છે તેનું અન્ય બાહ્ય પ્રમાણ તેના માનવ લેખકોની પ્રમાણિક્તા છે. જેમ કે પહેલાં ઉલ્લેખ કરવામાં આવ્યો છે, ઇશ્વરે આપણા માટે પોતાના વચનોની નોંધ રાખવા માટે અલગ અલગ વ્યવસાયના માણસોનો ઉપયોગ કર્યો છે. આ માણસોના જીવનોનો અભ્યાસ કરવાથી ખબર પડે છે કે, તેવું કોઇ સારું કારણ નથી જેથી આપણે વિશ્વાસ કરીએ કે તેઓ પ્રમાણિક અને વિશ્વાસુ નથી. હકીકત તો એ છે કે તેઓ જે વિશ્વાસ કરતાં હતા તેના માટે પીડાદાઇ રીતે જીવ આપવા માટે પણ તૈયાર હતા, જે એ સાબિત કરે છે કે તેઓ સાધારણ પરંતુ વિશ્વાસ યોગ્ય વ્યક્તિઓ હકીકતમાં એવો વિશ્વાસ કરતાં હતા કે ઇશ્વરે તેઓની સાથે વાત કરી છે. જે માણસોએ નવો કરાર લખ્યો અને બીજા અન્ય સેંકડો વિશ્વાસીઓ (૧ કરિંથી–૧૫:૬) તેમના સંદેશના સત્યને જાણતા હતા કેમ કે તેઓએ ઇસુ ખ્રિસ્તને જોયા અને તેમના ફરીથી સજીવન થયા. પછી તેમની સાથે સમય ગાળ્યો હતો. ફરીથી સજીવન થયેલા ખ્રિસ્તને જોવાનો તેમના ઉપર જબરદસ્ત પ્રભાવ પડ્યો હતો. તેઓ ડરી ડરીને સંતાવવા કરતાં એ સંદેશને માટે મરવા સુધ્ધા તૈયાર હતા જે ઇશ્વરે તેઓ ઉપર પ્રકટ કર્યો હતો. તેઓના જીવન તથા તેઓના મૃત્યુ આ સત્યને સાબિત કરે છે કે બાઇબલ ખરેખર ઇશ્વરનું વચન છે.